Inger Støjberg sagde sandheden, jages af MSM: Live-interview på P3 gik galt – Indvandrer: ‘Go ISIS!’

Da et øjenvidne bekræftede Inger Støjbergs udlægning af chikanen under ‘American Sniper’ i biografen tirsdag aften, gengav EB.dk hans beretning, men følte alligevel at historien skulle afrundes med diskret beklikken af hans politiske sindelag. Skolelærer Morten Suhr erkendte, at “han har stemt på partiet”. Med samme logik må hver anden dansker være inhabile i sådanne sager.

Aftenshowet havde et kritisk setup, og Pressen på P3 med de ulidelige Tony Scott og Tue Blædel forsøgte på samme måde, at vende sagen rundt. De havde sendt en reporter i biografen for interviewe indvandrere om deres syn på sagen. Live-interviews ender ofte galt, og denne gang gik det rigtigt galt.

(Pressen på P3 på Facebook, 4. februar 2015)

Delvis og lidt rodet transskription af sekvensen, der kan høres her.

Vært: Det er nu 17 timer siden, at Venstres ordfører Inger Støjberg satte sig til tasterne og skrev en Facebook-opdatering. Som om ikke ændrede verdenshistorien, så dog lavede en Kähler 2, nok til at det meste af Danmark gik amok, over hvad det var at hun havde skrevet. … Hvad synes vi så om det? De fleste er vel enige i, at det ikke var nødvendigt at få med om det var indvandrerrdrenge eller ikke var indvandrerdrenge. …

Vært: – Det er så punkt 2. Man skal overveje generaliseringer. Hvornår giver det mening, og hvornår giver det ikke mening. … Vores reporter Mathias, vi har forsøgt at sende ham i biografen midt om dagen, for at se hvor galt det står til. Han er taget ind for at se American Sniper, så finder vi ud af, om han overhovedet kan komme frem for flyvende vingummier og popcorn. …

Vores reporter er taget en tur ind til midtbyen for at se om vi kan blive lidt klogere på det her optrin, der åbenbart var i Cinemaxx i aftes.

P3-reporter (Mathias): Jamen, det er jeg. Og i den forbindelse har jeg fundet ‘Haddi’, ‘Firash’, ‘Museen’ på henholdsvis 18, 18 og 17 år.

[…]

P3-reporter: Altså, hånden på hjertet ‘Firash’. Kunne du ikke godt finde på engang imellem at være en af dem der var lidt højlydte, under en eller anden film.

‘Firash’: Jov! Ærligt, jov.

P3-reporter: Hvorfor? Tænker du ikke at det er irriterende overfor de andre. Tænker du bare ikke over det?

‘Firash’: Jov, selvfølgelig tænker man over det. Så stopper man hvis det bliver for meget.

P3-reporter: Og hvad ville få dig til at stoppe, hvis du sad og tænkte – jeg kan sgu godt sidde og snakke lidt. Hvad ville man kunne gøre, for at få dig til at tænke, at nu lukker jeg lige i. Nu lukker låget simpelthen, fordi det er irriterende for de andre.

‘Firash’: Personligt, så vil jeg helst have at de selv kom over og sagde det til mig, at jeg skal dæmpe mig, så de ikke skal tilkalde vagten.

P3-reporter: Okay, så pointen det er ligesom, at få sagt, bare lige vende det om, sige…

Indvandrerdreng II: – på en rolig måde, en fin måde. På en stille og rolig måde kom over og være glad, og sige, hør lige her, kan I ikke slappe lidt af.

[…]

Indvandrer: Det kommer an på hvor kedelig filmen er jo.

P3-reporter: Hvor kedelig filmen er?

Indvandrer: Hvis den er kedelig, så er det bare med at komme i gang og løbe rundt.

Indvandrer II: – Jaja, det er rigtigt. Jeg giver ham ret i det han siger.

P3-reporter: Men I ved jo også godt, at der sidder nogle som har købt billet til filmen, som alligevel måske ikke synes den er kedelig. Hvad med dem?

Indvandrer: Det er dem det går ud over.

P3-reporter: Er det så ikke vores opgave, jeg kan også godt finde på at snakke lidt ind imellem.

Indvandrer: Han laver bare sjov. Jeg har ikke andet at sige end ‘Go ISIS!’.

P3-reporter: Ej, det mener I ikke overhovedet. Det tror jeg ikke på.

Vært: Ja, det sluttede lidt mærkeligt det live-interview, men sådan er det nogle gange. Det forstår jeg ikke helt, men en syg form for humor – forhåbentlig. … De sluttede af med det man godt kunne kalde en meget meget dårlig joke.